Bagaslaviškis

Bagaslaviškis on alev Leedus Širvintose rajooni territooriumil Gelvonai vallas. Alev asub valla keskusest Gelvonaist viis kilomeetrit idas.

Alevis asuvad postkontor, põhikool ja raamatukogu. Bagaslaviškises asub kruusakarjäär, selle kõrval mäel aga jaanituleplats. Vaatamisväärsuseks on sealne aastal 1851 ehitatud katoliku kirik. 

Bagaslaviškises on sündinud Leedu insener ja poliitik Rimantas Didžiokas.

Ajalugu

XVII sajandil rajati Gelvonai mõis, mille hoonetekompleks asus algselt Bagaslaviškises. Aastal 1775 on esmamainitud sealset küla. Aastal 1790 nimetati see ümber ja Bagaslaviškis sai Pakryžiai nime all turuõigused. Ühtlasi sai alevist kohaliku kihelkonna keskus, kuigi kirik oli sinna rajatud juba aastal 1787. Asula oli väike, aastal 1833 oli Bagaslaviškises lisaks kirikule veel kaks kõrtsi ja kaheksa elumaja. Tsaariajal oli alevi venekeelne nimekuju  Богуславишки.Богуславишки. Географическо-статистический словарь Российской империи, Kd. 1 (Аа — Гямъ-маликъ). СПб, 1862, 287 lk.

Stalini ajal küüditati 7 alevi elanikku. Nõukogude perioodil oli Bagaslaviškis kohaliku kolhoosi keskasulaks.Kazys Misius. Bagaslaviškis. Visuotinė lietuvių enciklopedija, Kd. II (Arktis-Beketas). – Vilnius: Mokslo ir enciklopedijų leidybos institutas, 2002. 434 lk.

 Viited 

 Välislingid 

Alev portaalis vietoves.Lt
Alev Poola geograafilises sõnastikus

Kategooria:Širvintose rajoon
Kategooria:Leedu alevid